РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 9

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 27 май 2022 г.

Днес, 27 май 2022 г. от 09:30 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към съдийската колегия на Висшия съдебен съвет в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА 
ДРАГОМИР КОЯДЖИКОВ 
БОЯН НОВАНСКИ 	
От администрацията на Висшия съдебен съвет присъстват експертните сътрудници към комисията: Красимира Василева - началник отдел „ПОНД“ в дирекция  „Правна“, Арсения Тодорова – началник отдел „САОД“ в дирекция „ИТСС“, Мирослав Младенов – системен администратор в отдел „САОД“ в дирекция „ИТСС“ и Калоян Костов – младши експерт в отдел „САОД“ в дирекция „ИТСС“.

Заседанието протече при следния дневен ред:

1. Решение по т. 17 от протокол № 19/11.05.2022 г. на съдийска колегия на ВСС относно откриване на процедура по оптимизиране на структурата и организацията на дейността на съдилища от съдебния район на ОС – Стара Загора, ОС – Ямбол, ОС – Хасково и на ОС – Добрич. 
(Отложена с решение на КСКНСС по протокол № 8/25.05.2022 г.)

2. Предложение от г-жа Даниела Марчева – член на ВСС относно статута на работните групи сформирани с решение на КСКНСС по протокол № 7/27.05.2020 г., т. 7 и протокол № 5/09.03.2022 г., т.12.
(Отложена с решение на КСКНСС по протокол № 8/25.05.2022 г.)

3. Предложение от постоянната работна група за граждански, търговски и фирмени дела, сформирана към КСКНСС относно указания за прилагане на актуализираните мапинг-таблици, приети от КСКНСС по т. 15 от протокол № 25/08.12.2021 г.
(Отложена с решение на КСКНСС по протокол № 8/25.05.2022 г.)

4. Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им, в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от СК на ВСС с решение по протокол № 45/14.12.2021 г. и изменени с решение по протокол № 2/25.01.2022 година.
(Отложена с решение на КСКНСС по протокол № 8/25.05.2022 г.)

5. Обобщени статистически  таблици за дейността на съдилищата за 2021г.
Приложение: Обобщен отчет за дейността на апелативните, специализираните, военните, окръжните, районните и административните съдилища за 2021 г. 
(Отложена с решение на КСКНСС по протокол № 8/25.05.2022 г.)

6. Предложение от г-жа Даниела Марчева – член на ВСС, за изменение и допълнение на Правила за определяне и изплащане на допълнителни възнаграждения на съдиите по реда на чл. 233, ал. 6, изр. първо от ЗСВ (приети с решение по протокол № 24/22.06.2021 г. на СК на ВСС, изм. с решение по протокол № 41/17.11.2021 год. на СК на ВСС).
(Отложена с решение на КСКНСС по протокол № 8/25.05.2022 г.)

По дневния ред: 

1. ОТНОСНО: Решение по т. 17 от протокол № 19/11.05.2022 г. на съдийска колегия на ВСС относно откриване на процедура по оптимизиране на структурата и организацията на дейността на съдилища от съдебния район на ОС – Стара Загора, ОС – Ямбол, ОС – Хасково и на ОС – Добрич. 
(Отложена с решение на КСКНСС по протокол № 8/25.05.2022 г.)

МОТИВИ:
С решения по протокол № 19/11.05.2022г., т. 17 съдийската колегия на Висшия съдебен съвет откри процедури по оптимизиране на структурата и организацията на дейността на районните съдилища от съдебния район на ОС – Стара Загора, ОС – Ямбол, ОС – Хасково и ОС – Добрич. Приетите решения се явяват в отговор на необходимостта от реформа на съдебната карта, произтичаща както от трайните социално-икономически и демографски тенденции през последните 30 години в страната, така и в изпълнение на Препоръка 6 от Трети подпоказател от мониторинговия механизъм за напредъка на България по Механизма за сътрудничество и проверка, която гласи: „да се намери решение на положението с натовареността в най-заетите съдилища въз основа на новите стандарти за натовареност и да се постигне съгласие по пътна карта за реформа на съдебната карта едновременно с развитието на електронното правосъдие“.
В хода на откритите процедури, с решение по т. 17.1.2. от протокол № 19/11.05.2022 г. съдийската колегия на Висшия съдебен съвет възложи на КСКНСС в срок до 30.06.2022 г. да организира с участието на всички членове на колегията обществено обсъждане и да й представи обобщени изразените становища на заинтересованите страни по отношение на въпроса за обединяване чрез вливане на Районен съд - Гълъбово към Районен съд -Раднево и свързаната с това промяна в границите на съдебния район на Районен съд - Раднево, както и да изготви проект на решение. 
Аналогично, с решенията по т. 17.2.2. и по т. 17.3.2. от протокол № 19/11.05.2022 г. СК на ВСС възложи на КСКНСС, в същия срок, да организира с участието на всички членове на съдийската колегия на Висшия съдебен съвет обществени обсъждания и да представи на колегията обобщени изразените становища на заинтересованите страни по отношение на два въпроса, както и да изготви проекти на решения: 1. По въпроса за обединяване на Районен съд - Елхово и Районен съд - Тополовград или Районен съд - Тополовград и Районен съд - Харманли и свързаната с това промяна в границите на съдебния район на районните съдилища в Елхово, Тополовград и Харманли, както и на Окръжен съд-Ямбол и Окръжен съд-Хасково; 2. По въпроса за обединяване чрез вливане на Районен съд - Каварна към Районен съд - Балчик и свързаната с това промяна в границите на съдебния район на Районен съд - Балчик.
В изпълнение на цитираните решения на СК на ВСС, КСКНСС проведе дискусия относно организацията на обществените обсъждания и датите, на които те да бъдат проведени, в резултат на което:

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     Р Е Ш И:

1.1. Приема да бъдат проведени обществени обсъждания с всички заинтересовани страни по отношение на въпросите за:
- обединяване чрез вливане на Районен съд - Каварна към Районен съд - Балчик и свързаната с това промяна в границите на съдебния район на Районен съд – Балчик – на 08.06.2022 год. (сряда) в гр. Балчик.
- обединяване на Районен съд - Елхово и Районен съд - Тополовград или Районен съд - Тополовград и Районен съд - Харманли и свързаната с това промяна в границите на съдебния район на районните съдилища в Елхово, Тополовград и Харманли, както и на Окръжен съд-Ямбол и Окръжен съд-Хасково - на 15.06.2022 год. (сряда) в гр. Ямбол и на 16.06.2022 год. (четвъртък) в гр. Хасково.
- обединяване чрез вливане на Районен съд-Гълъбово към Районен съд-Раднево и свързаната с това промяна в границите на съдебния район на Районен съд-Раднево – на 17.06.2022 год. (петък) в гр. Стара Загора.

1.2. Възлага на експертните сътрудници на КСКНСС да изготвят и изпратят писма до административните ръководители на съответните районни, окръжни и апелативни съдилища и прокуратури, министъра на правосъдието, народни представители от съответните изборни райони, кметовете на съответните общини, областните управители на съответните области, нотариуси в съответните райони на действие, адвокатските колегии, главна дирекция „Гранична полиция“, митници, местни предприятия от съответните населени места, както и представители на неправителствения сектор относно откриването на процедури по оптимизиране на структурата и организацията на дейността на съдилища от съдебните райони на ОС – Стара Загора, ОС – Ямбол, ОС – Хасково и на ОС – Добрич, с които заинтересованите лица да бъдат поканени за участие в обществените обсъждания съгласно решението по т.1.1.

1.3. Възлага на отдел „Статистически анализ и обработка на данни“ в дирекция „Информационни технологии и съдебна статистика“ да създаде необходимата организация за провеждане на обществените обсъждания със заинтересованите страни във връзка с процедурата по оптимизиране на структурата и организацията на дейността на съдилищата от съдебните райони на ОС – Стара Загора, ОС – Ямбол, ОС – Хасково и на ОС – Добрич.

2. ОТНОСНО: Предложение от г-жа Даниела Марчева – член на ВСС относно статута на работните групи сформирани с решение на КСКНСС по протокол № 7/27.05.2020 г., т. 7 и протокол № 5/09.03.2022 г., т.12.
(Отложена с решение на КСКНСС по протокол № 8/25.05.2022 г.)

МОТИВИ: 
Съгласно разпоредбата на §12 от ПОНС, приета с решение на съдийската колегия на ВСС по протокол № 14/12.2021 год., считано от 1 януари 2022 год.  степента на натовареност на съдиите и съдилищата ще бъде анализирана и отчитана съобразно данните от модул „Натовареност“ в ЕИСС и Системата за изчисляване на натовареността на съдиите (СИНС) за административните съдилища. Тази уредба създава задължение да бъдат положени максимални усилия за непрекъснат мониторинг, контрол и усъвършенстване на работата на модул „Натовареност“ и СИНС, така че степента на натовареност да е обективно определена и базирана на реални и верни данни. Само по този начин би се гарантирало  изпълнението на целите, посочени в чл. 5, ал. 2 от ПОНС. 
Съгласно Механизма за наблюдение на прилагането на Правилата за оценка на натовареността на съдиите, приет с решение на КСКНСС по протокол № 22/29.09.2016 год., към комисията са сформирани три постоянни работни групи по трите основни материи дела, които да я подпомагат в нейната дейност. В групите участват съдии от цялата страна и инстанционни нива, с основна задача наблюдение на приложението на ПОНС и тяхното актуализиране. След приемане на Механизма, разработването и внедряването на ЕИСС и модул „Натовареност“ доведе до необходимостта от изготвянето и приемането на поредица нови изменения в ПОНС, както и изменения в приложенията за наказателни и за граждански и търговски дела към правилата. Те се обективираха в резултат на дейността на работните групи по граждански, търговски и фирмени дела и по наказателни дела и изцяло бяха съобразени с взетите от тях решения. Редом с това, за осигуряване правилното функциониране на модула за автоматично изчисляване на натовареността на магистратите в ЕИСС и в търсенето на решения на констатирани проблеми, членовете на работните групи по граждански, търговски и фирмени дела и по наказателни дела подпомагаха работата на „Информационно обслужване“ АД, включително с редовно участие в срещи и съвместна работа. 
Към настоящия момент, осем години след приемане на Механизма, приложението на ПОНС и актуализациите на мапинг-таблиците за отразяване на съответните процесуални действия от приложенията за наказателни и за граждански и търговски дела към правилата, с оглед автоматичното изчисляване на натовареността на съдиите в ЕИСС, не са единствените предизвикателства, пред които е изправена КСКНСС. Редом с тях, от средата на настоящата година, чрез министерство на правосъдието, предстои реализирането на проект „Повишаване на аналитичния капацитет на Висшия съдебен съвет в областта на планирането и администрирането на съдебната система чрез оптимизиране на статистическата отчетност от дейността на съдилищата в Република България и усъвършенстване на правилата и системата за измерване на натовареността на съдилищата“ по Инструмента за техническа подкрепа към Главна дирекция „Реформи“ в Европейската комисия. В изпълнение на този проект са предвидени редица дейности имащи отношение към измерване на натовареността на съдиите и преодоляване на съществуващите проблеми свързани с нея. Например, с оглед извършване на цялостна преоценка на коефициентите за тежест на делата е предвидена актуализация на ПОНС посредством провеждане на ново емпирично проучване сред съдийската общност, предвидена е промяна на приетата през 2015 год. от ВСС Методика за контрол и проверка на статистическите данни, отчитащи дейността на съдебните органи и съдиите в Република България, актуализиране на СИНС за административните съдилища в посока измерване на натовареността на принципа възприет за останалите съдилища, интеграция между отделните системи, създаване на нов модел за статистическа отчетност в съдилищата, изготвяне на предложения за изменение и допълнение на ПАС, разработване на предложение за усъвършенстване и надграждане на модул «Натовареност» в ЕИСС въз основа на актуализираните ПАС и ПОНС и т.н. Това са само част от дейностите, заложени по проекта, но видно от обхвата и мащаба им е, че тяхната реализация изисква сериозни човешки и времеви ресурси. 
Отделно от това, по отношение на административните съдилища, отчитайки разпоредбата на § 12 от ПОНС, важен акцент представлява нуждата от неотложна актуализация на СИНС. Независимо, че отчитането на степента на натовареност на тези органи не е предвидено да се осъществява  чрез модул „Натовареност“ в ЕИСС, по отношение на тях, в частта касаеща административните дела, приложно поле също намира ПОНС. Предвид обстоятелствата, че след изтичане на срока за гаранционното й обслужване, СИНС не е поддържана, както и отчитайки необходимостта от постигане синхронизация с модул „Натовареност“ в ЕИСС, така че измерването на натовареността да бъде осъществявано по унифициран за всички съдилища начин, независимо от софтуера, който се използва за това, се явява наложително предприемането на спешни мерки по преработка на СИНС.
Отчитайки, че всички заложени в проект „Повишаване на аналитичния капацитет на Висшия съдебен съвет в областта на планирането и администрирането на съдебната система чрез оптимизиране на статистическата отчетност от дейността на съдилищата в Република България и усъвършенстване на правилата и системата за измерване на натовареността на съдилищата“ по Инструмента за техническа подкрепа към Главна дирекция „Реформи“ в Европейската комисия дейности ще се извършват с помощта на съдиите, участващи в постоянните работните групи към КСКНСС, както и предвид останалите дейности на КСКНСС, свързани с непрекъснатия мониторинг на ПОНС и актуализациите на приложенията към него, тъй като промените в законодателството са постоянни, необходимостта от актуализация на СИНС, приемането на различни указания, правила и др., които се подпомагат от постоянните работни групи към комисията, то се явява необходимо статутът на трите постоянни работни групи да бъде предефиниран, поради което:

	Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Възлага на експертните сътрудници на КСКНСС да изготвят и изпратят писма до членовете на постоянните работни групи по граждански, търговски и фирмени дела, по наказателни и административни дела към КСКНСС, сформирани с решение на КСКНСС по протокол № 7/27.05.2020 г., т. 7 и протокол № 5/09.03.2022 г., т.12, с които в едноседмичен срок да им бъде предоставена възможност да изразят становища и предложения относно Механизма за наблюдение на прилагането на Правилата за оценка на натовареността на съдиите, приет с решение на КСКНСС по протокол № 22/29.09.2016 год., оптималния числен състав на съответната работна група и/или организацията й на работа, както и да заявят своето намерение или отказ да продължат участието си като член на съответната работната група.

3. ОТНОСНО: Предложение от постоянната работна група за граждански, търговски и фирмени дела, сформирана към КСКНСС относно указания за прилагане на актуализираните мапинг-таблици, приети от КСКНСС по т. 15 от протокол № 25/08.12.2021 г.
(Отложена с решение на КСКНСС по протокол № 8/25.05.2022 г.)

МОТИВИ: Във връзка с решение по т. 8 от Паметна записка от видеоконферентно  заседание на работната група по наказателни дела, проведено на 03.12.2021 г. и направено предложение за изготвяне на указания относно прилагане на актуализираните мапинг-таблици, приети от КСКНСС по т. 15 от протокол № 25/08.12.2021 г., след проведена работна среща на 02.02.2022 г. с постоянните работни групи по граждански, търговски и фирмени дела и наказателни дела, сформирани с решение на КСКНСС по протокол №7/27.05.2020 г., КСКНСС е приела решение по протокол № 3/09.02.2022 год., с което е възложила на постоянните работни групи по граждански, търговски и фирмени дела и наказателни дела да изготвят такива указания. В изпълнение на приетото решение, в КСКНСС са изпратени за одобрение от постоянната работна група по граждански, търговски и фирмени дела изготвени Указания по прилагане на приложения 3.3. и 3.4. за граждански, търговски и фирмени дела към Правилата за оценка на натовареността на съдиите.

	Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Утвърждава Указания по прилагане на приложения 3.3. и 3.4. за граждански, търговски и фирмени дела към Правилата за оценка на натовареността на съдиите.
  3.2. Указанията по прилагане на приложения 3.3. и 3.4. за граждански, търговски и фирмени дела към Правилата за оценка на натовареността на съдиите да се изпратят на съдилищата.
  3.3. Указанията по прилагане на приложения 3.3. и 3.4. за граждански, търговски и фирмени дела към Правилата за оценка на натовареността на съдиите да се публикуват на интернет сайта на ВСС, в раздела на КСКНСС, подраздел „Натовареност“.

4. ОТНОСНО:  Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им, в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от СК на ВСС с решение по протокол № 45/14.12.2021 г. и изменени с решение по протокол № 2/25.01.2022 година.
(Отложена с решение на КСКНСС по протокол № 8/25.05.2022 г.)

	Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Одобрява изготвения Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им, в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.).

4.2. Внася  Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им, в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела (приети от СК на ВСС с решение по протокол № 45/14.12.2021 г., изменени с решение на СК на ВСС по протокол № 2/25.01.2022 г.), в заседание на СК на ВСС насрочено на 31.05.2022 г, като предлага на СК на ВСС да приеме следните решения:

								                         ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ И ДОПЪЛВА  Методиката за контрол и проверка на статистическите данни отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) в частта отнасяща се до Индексите за резултатите от инстанционната проверка на съдебните актове и Указанията за поставянето им в съответствие с Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела (приети от съдийската колегия на ВСС с решение по протокол № 45/14.12.2021 г. и изменени с решение на съдийската колегия на ВСС по протокол № 2/25.01.2022 год.).

2. Актуализираната Методика за контрол и проверка на статистическите данни отчитащи дейността на съдебните органи и съдиите в Република България ДА СЕ ИЗПРАТИ на разработчиците на информационните системи за управление на делата, за сведение и актуализация.

3. ДА СЕ УВЕДОМЯТ административните ръководители на съдилищата за приетите изменения и допълнения в Методиката за контрол и проверка на статистическите данни отчитащи дейността на съдебните органи и съдиите в Република България.

4. Актуализираната Методика за контрол и проверка на статистическите данни отчитащи дейността на съдебните органи и съдиите в Република България ДА СЕ ПУБЛИКУВА на интернет страницата на Висшия съдебен съвет в раздел „Съдебна статистика, регистри /Статистически форми за отчет“.

5. ОТНОСНО: Обобщени статистически  таблици за дейността на съдилищата за 2021 г.
Приложение: Обобщен отчет за дейността на апелативните, специализираните, военните, окръжните, районните и административните съдилища за 2021 г. 
(Отложена с решение на КСКНСС по протокол № 8/25.05.2022 г.)

	Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1. Приема за сведение обобщените статистически таблици за дейността на апелативните, специализираните, военните, окръжните, районните и административните съдилища за 2021 г., изготвени съгласно чл. 30, ал. 5, т. 13 от Закона за съдебната власт.
5.2. Внася представената обобщена информация за 2021 г. в заседанието на Съдийската колегия на Висшия съдебен съвет, насрочено за 31.05.2022 г., като предлага на Съдийската колегия на ВСС да приеме следните решения

ПРОЕКТ
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :
1. ПРИЕМА Обобщени статистически таблици за дейността на апелативните, специализираните, военните, окръжните, районните и административните съдилища за 2021 г., изготвени съгласно чл. 30, ал. 5, т. 13 от Закона за съдебната власт.
2. Обобщените статистически таблици за дейността на съдилищата за 2021 г. ДА СЕ ПУБЛИКУВАТ на Интернет-страницата на ВСС, в раздел Съдебна статистика.

6. ОТНОСНО: Предложение от г-жа Даниела Марчева – член на ВСС, за изменение и допълнение на Правила за определяне и изплащане на допълнителни възнаграждения на съдиите по реда на чл. 233, ал. 6, изр. първо от ЗСВ (приети с решение по протокол № 24/22.06.2021 г. на СК на ВСС, изм. с решение по протокол № 41/17.11.2021 год. на СК на ВСС).
(Отложена с решение на КСКНСС по протокол № 8/25.05.2022 г.)

	Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Възлага на отдел „Статистически анализ и обработка на данни“ в дирекция „Информационни технологии и съдебна статистика“ да изготви предложение за промяна на Методиката за контрол и проверка на статистическите данни отчитащи дейността на съдебните органи и съдиите в Република България с цел подобряване на статистическата отчетност.

6.2. Отлага разглеждането на точката за следващо заседание на комисията.

ПРЕДСЕДАТЕЛ НА КОМИСИЯ
					„СЪДЕБНА КАРТА, НАТОВАРЕНОСТ
					И СЪДЕБНА СТАТИСТИКА”
КЪМ СК НА ВСС:  / п /

ДАНИЕЛА МАРЧЕВА